# მასწავლებლობის მაძიებლის შეფასების პროცესი

## მასწავლებლობის მაძიებელი

მასწავლებლობის მაძიებელი, მაძიებლობის პროგრამის დასაწყისში, ვალდებულია აირჩიოს მისთვის სასურველი პროგრამის პერიოდი. არჩეული პერიოდის განმავლობაში, მას აქვს ვალდებულება მაძიებლობის პროგრამის აქტივობების განხორციელებისა და აქტივობების დამადასტურებელი დოკუმენტაციის განთავსების ელექტრონულ სისტემაში(eSchool),კერძოდ, პროფესიულ საქაღალდეში. არჩეული პერიოდის გასვლის შემდგომ, მასწავლებლობის მაძიებელს არ აქვს უფლება ელექტრონულ სისტემაში(eSchool)დოკუმენტაციის ატვირთვის. *არჩეული პერიოდის გასვლის შემდგომ, მასწავლებლის მიერ ატვირთული დოკუმენტაცია*

*ზოგადსაგანმანათლებლო დაწესებულების დირექტორის მიერ არ შეფასდება.*

მასწავლებლობის მაძიებლის მიერ მასწავლებლობის მაძიებლობის პროგრამის შეფასებისათვის,აუცილებელია პირს განხორციელებული ჰქონდეს მაძიებლობის პროგრამით დადგენილი ყველა ძირითადი მოთხოვნა, კერძოდ, დაძლეული ჰქონდეს პროგრამის პრაქტიკული და აკადემიური ნაწილი.

მაძიებლის მიერ აკადემიური კურსი დაძლეულად ჩაითვლება, თუ პირს, ელექტრონულ სისტემაში, კერძოდ, შეფასების დაგროვების გეგმაში, აკადემიური კურსის გასწვრივ გამოუჩნდება შეფასება - დადებითი.



 ☝

მაძიებლის მიერ პრაქტიკული კურსი დაძლეულად ჩაითვლება, თუ მას მაძიებლობის პროგრამით გათვალისწინებული ყველა სავალდებულო აქტივობა განხორციელებული, აქტივობების დამადასტურებელი დოკუმენტაცია განთავსებული და გამოქვეყნებული ექნება ელექტრონულ სისტემაში(eSchool), კერძოდ,მის პროფესიული საქაღალდეში.

გაითვალისწინეთ : ზოგადსაგანმანათლებლო დაწესებულების დირექტორსა და ტუტორს პროფესიულ საქაღალდეში განთავსებულ დოკუმენტაციაზე წვდომა ექნებათ მხოლოდ იმ შემთხვევაში, თუ მასწავლებელმა უზრუნველყო მისი გამოქვეყნება.

## ზოგადსაგანმანათლებლო დაწესებულება/ტუტორი

სკოლის დირექტორი, მასწავლებლობის მაძიებლის მიერ მასწავლებლობის მაძიებლობის პროგრამის პედაგოგიური პრაქტიკის კურსის დასრულების შემდგომ, აფასებს მასწავლებლის პროფესიულ საქაღალდეში განთავსებულ დოკუმენტებს და იღებს გადაწყვეტილებას მასწავლებლობის მაძიებლის მიერ პედაგოგიური პრაქტიკის კურსის გავლის დადებითად ან უარყოფითად შეფასების შესახებ, რის შესახებაც წერილობითი ფორმით მიმართავს ცენტრს.

***ზოგადსაგანმანათლებლო დაწესებულების დირექტორი, მასწავლებლობის მაძიებლის სტატუსის წარდგენასთან დაკავშირებით, ვალდებულია შეასრულოს ყველა ქვემოთ ჩამოთვლილი ძირითადი პირობა:***

1. *ზოგადი განათლების მართვის საინფორმაციო სისტემაში (eSchool) აუსახოს თითოეული აქტივობის დადებითი/უარყოფითი შეფასება;*
2. *ზოგადი განათლების მართვის საინფორმაციო სისტემაში (eSchool) აუსახოს მასწავლებლობის მაძიებლობის კურსის დადებითი/უარყოფითი შეფასება და ატვირთოს მაძიებლის კურსის საბოლოო შეფასების ბრძანება;*
3. *მოამზადოს წერილი ცენტრის დირექტორის სახელზე და წერილობითი ფორმით აცნობოს ცენტრს.*

***აღნიშნული ქმედებები უნდა განხორციელდეს ცენტრის დირექტორის მიერ ბრძანებით განსაზღვრულ ვადებში!***

 „მასწავლებლობის მაძიებლის“ კურსის ფარგლებში მაძიებელი პედაგოგების შეფასებას უზრუნველყოფს ზოგადსაგანმანათლებლო დაწესებულების დირექტორი.

**1.იხ. „მასწავლებლობის მაძიებლის“ სტატუსის მქონე მასწავლებლების, შეფასების შედეგების ასახვის ინსტრუქცია ზოგადი განათლების მართვის საინფორმაციო სისტემაში (eSchool)**

1.ზოგადი განათლების მართვის საინფორმაციო სისტემაში (eSchool) ნავიგაციის პანელიდან აირჩიეთ პუნქტი ,,მასწავლებლის შეფასება’’;



2. სპეციალური ჩამოსაშლელი ველიდან აირჩიეთ მასწავლებელი, რომლის შემთხვევაშიც გსურთ პროფესიულ საქაღალდეში გამოქვეყნებული დოკუმენტის ნახვა;



მასწავლებლის არჩევისთანავე, ზოგადასაგანმანათლებლო დაწესებულების დირექტორს გამოუჩნდება ის სავალდებულო აქტივობები, რომელიც შეფასების დაგროვების გეგმიდან შერჩეული იქნა კონკრეტული მასწავლებლის მიერ.



3. მონიშნეთ ჩამონათვალში არსებული კონკრეტული აქტივობა, რომლის შემთხვევაშიც გსურთ მასწავლებლის მიერ გამოქვეყნებული, განხორციელების დამადასტურებელი დოკუმენტაციის ნახვა და დააჭირეთ ღილაკს ,,გადმოწერა’’;



გაითვალისწინეთ: ზოგადსაგანმანათლებლო დაწესებულების დირექტორსა და ტუტორს პროფესიულ საქაღალდეში განთავსებულ დოკუმენტაციაზე წვდომა გექნებათ მხოლოდ იმ შემთხვევაში, თუ მასწავლებელმა უზრუნველყო მისი გამოქვეყნება.

## შეფასების შედეგების ასახვა სისტემაში

შეფასების სისტემაში უზრუნველსაყოფად შეასრულეთ მოქმედებები შემდეგი თანმიმდევრობით:

1.მონიშნეთ ჩამონათვალში არსებული კონკრეტული აქტივობა, რომლის შემთხვევაშიც გსურთ შეფასების შედეგის, ასახვა და დააჭირეთ ინსტრუმენტების პანელზე არსებულ ღილაკს,, შეფასება’’;



2. გამოსულ დიალოგურ ფანჯარაში, მიუთითეთ შეფასების შედეგი და დააჭირეთ ღილაკ ,,შენახვა’’



გაითვალისწინეთ: აქტივობების შეფასების რედაქტირების შესაძლებლობა გაქვთ მხოლოდ მასწავლებლობის მაძიებლის კურსის შეფასებამდე.

# მასწავლებლობის მაძიებლობის კურსის შეფასება

***2.იხ.მასწავლებლობის მაძიებლობის კურსის შეფასების ინსტრუქცია***

მაძიებელი პედაგოგების სავალდებულოდ შესასრულებელი აქტივობების შეფასების გარდა, ზოგადსაგანმანათლებლო დაწესებულების დირექტორი ანხორციელებს,, მასწავლებლობის მაძიებლობის კურსის შეფასებას’’.

,,მასწავლებლობის მაძიებლობის კურსის შეფასებას’’ უზრუნველსაყოფად შეასარულეთ მოქმედებები შემდეგი თანმიმდევრობით:

1.ინსტრუმენტების პანელიდან აირჩიეთ ,, მასწავლებლობის მაძიებლობის კურსის შეფასება’’;



2.,, მასწავლებლობის მაძიებლობის კურსის შეფასება’’ მიზნით დააწექით ღილაკს ,, შეფასებას’’;



გაითვალისწინეთ: ,,მასწავლებლობის მაძიებლობის კურსის შეფასება’’ არ იქნება აქტიური იმ მომენტამდე სანამ ზოგადსაგანმანათლებლო დაწესებულების დირექტორი არ უზრუნველყოფს, მაძიებელი პედაგოგის შემთხვევაში ყველა სავალდებულო აქტივობების შეფასებას.

3.გამოსულ დიალოგურ ფანჯარაში, მიუთითეთ შეფასების შედეგი და ატვირთეთ მაძიებელი მასწავლებლის პედაგოგიური პრაქტიკის კურსის შეფასების ბრძანება და შემდგომ დააწექით ღილაკ ,,შენახვა’’;



4.,, მასწავლებლობის მაძიებლობის კურსის შეფასება’’ რედაქტირების შემთხვევაში შესაძლებელია კურსის შეფასების წაშლა და განმეორებით შეფასება;



შენიშვნა: იმ შემთხვევაში თუ ზოგადსაგანმანათლებლო დაწესებულების დირექტორს სურს, აქტივობის შეფასების შეცვლა აღნიშნულის უზრუნველყოფის მიზნით უნდა განახორციელოს ,, მასწავლებლობის მაძიებლობის კურსის შეფასება’’ გაუქმება.

***იხ.მაძიებელი მასწავლებლის პედაგოგიური პრაქტიკის კურსის შეფასების ბრძანების ნიმუში.***

|  |
| --- |
| ქ. -------------------- ----- -----------------2023 წ.**ბრძანება N****სსიპ ------------------------------------ საჯარო სკოლაში დასაქმებული მასწავლებლობის მაძიებლის შეფასების შესახებ**,,ზოგადი განათლების შესახებ” საქართველოს კანონის 43-ე მუხლის მეორე პუნქტისა და საქართველოს განათლების, მეცნიერების, კულტურისა და სპორტის მინისტრის 2019 წლის 16 აგვისტოს N169/ნ ბრძანების დანართი N1-ით დამტკიცებული ,,მასწავლებლობის მაძიებელთა რეგისტრაციის და მასწავლებლობის პერიოდის გავლის წესის’’ მე-12 მუხლის პირველი პუნქტის შესაბამისად,**ვ ბ რ ძ ა ნ ე ბ:**დადებითად/უარყოფითად შეფასდეს სსიპ ------------------------------------- საჯარო სკოლის მასწავლებლობის მაძიებლის --------------------- პედაგოგიური პრაქტიკის კურსი; 1.ამ ბრძანების პირველი პუნქტით მიღებული გადაწყვეტილება ეცნობოს სსიპ მასწავლებელთა პროფესიული განვითარების ეროვნულ ცენტრს;2.დაევალოს სკოლის საქმისმწარმოებელს ამ ბრძანების დაინტერესებულ პირთათვის გაცნობა;3. ბრძანება ძალაში შედის ხელმოწერისთანავე;4. ბრძანება შეიძლება გასაჩივრდეს კანონმდებლობით დადგენილი წესით გაცნობიდან ერთი თვის ვადაში --------------------------------------- სასამართლოში (მის.: ---------------------------------------------------------).სსიპ ----------------------------- საჯარო სკოლისდირექტორი /-------------------------/ |

3.ზოგადსაგანმანათლებლო დაწესებულების დირექტორი, მასწავლებლობის მაძიებლის ელექტრონულ სისტემაში(eSchool) კურსის შეფასების შემდგომ, ვალდებულია, წერილობითი ფორმით მიმართოს მასწავლებელთა პროფესიული განვითარების ეროვნულ ცენტრს, მასწავლებლობის მაძიებლის პრაქტიკული კურსის დადებითად შეფასების თაობაზე,

***იხ.მასწავლებელთა პროფესიული განვითარების ეროვნულ ცენტრთან გასაგზავნი წერილის ნიმუში***

|  |
| --- |
| სსიპ მასწავლებლის პროფესიული განვითარებისეროვნული ცენტრის დირექტორსბატონ ბერიკა შუკაკიძესბატონო ბერიკა,საქართველოს განათლების, მეცნიერების, კულტურისა და სპორტის მინისტრის 2019 წლის 16 აგვისტოს N169/ნ ბრძანების დანართი N1-ით დამტკიცებული ,,მასწავლებლობის მაძიებელთა რეგისტრაციის და მასწავლებლობის პერიოდის გავლის წესის’’ მე-12 მუხლის პირველი პუნქტის შესაბამისად გაცნობებთ, რომ სსიპ --------------------------------საჯარო სკოლის მასწავლებლის მაძიებელმა ----------------------------------------- დაასრულა მასწავლებლობის მაძიებლობის პროგრამის პედაგოგიური პრაქტიკის კურსი, შეფასდა მასწავლებლის პროფესიულ საქაღალდეში განთავსებულ დოკუმენტები და სსიპ ----------------საჯარო სკოლის დირექტორის 2023 წლის -- ივნისის N-- ბრძანების საფუძველზე მიღებული იქნა გადაწყვეტილება--------------------ის მიერ პედაგოგიური პრაქტიკის კურსის გავლის დადებითად/უარყოფითად შეფასების შესახებ.წერილს დანართის სახით თან ერთვის სკოლის დირექტორის ბრძანება მაძიებლის შეფასების შესახებ.პატივისცემით,სსიპ -----------------საჯარო სკოლისდირექტორი |